recursal/SuperWikiNEXT-32B huggingface dataset:
**Mo Fjernvarme** er et energiselskap som leverer fjernvarme til kunder i Mo i Rana. Grunnlaget for fjernvarmeproduksjonen er overskuddsenergi/spillvarme fra prosessindustri i Mo industripark.

Fjernvarmeaktiviteten i Mo i Rana startet allerede i 1985. Mo Fjernvarme AS ble stiftet i 1999 med Norsk Jern Eiendom AS (nå Mo Industripark AS) og Helgeland Kraftlag A/L (nå Helgeland Kraft AS) som eiere.

I Norge er Mo Fjernvarme det eneste fjernvarmeanlegget som baserer seg helt på utnyttelse av overskuddsenergi. 

De fleste større bygg i sentrum av Mo i Rana er tilknyttet nettet til Mo Fjernvarme. Selskapet leverer varme til kommunale og offentlige bygg, næringsbygg, hoteller, borettslag, svømme-/idrettshaller og oppdrettsanlegg. I tillegg leverer selskapet varme til tining av over 13000 kvadratmeter gater og områder i sentrum. Bedriftens varmeleveranser tilsvarer det årlige varmebehovet til om lag 5000 eneboliger. Gjennom 30 års utbygging er byen i dag blant landets mest miljøvennlige med tanke på energibruk i bygg.

Innenfor selskapets konsesjonsområde har Rana kommune innført tilknytningsplikt, som pålegger utbyggere av bygg over 1000 kvatdratmeter å tilknytte seg Mo Fjernvarmes anlegg. 

Rana kommune tildelte kommunens Miljøvernpris til Mo Fjernvarme i 2006.

I 2014 produserte Mo Fjernvarme 75,2 GWh fjernvarme. Andelen gjenvunnet energi var hele 99,1 %.
«Udvandring», illustrasjon etter et maleri av Adolph Tidemand til *Norge fremstillet i Tegninger* utgitt 1848, viser et reisefølge av norske utvandrere som tar avskjed i hjembygda tidlig på 1800-tallet. Kilde: Nasjonalbiblioteket 
Japansk regjeringsplakat som promoterer Sør-Amerika
**Utvandring** eller **emigrasjon** (latin emigratio «utvandring», av emigro «utvandre») er å forlate sitt bosted for å bosette seg utenlands. Det er det samme som innvandring, bare sett fra det opprinnelige bostedet. Grunnene til at folk utvandrer kan være mange, men skyldes ofte politiske, religiøse eller økonomiske årsaker.

Å **ekspatriere** (fra fransk; expatrier) er å sende eller forvise en person fra vedkommendes fedreland, mens den refleksive formen *å ekspatriere seg* er å forlate sitt fedreland for å ta varig opphold i et annet land. 

Den høye andelen norskamerikanere skyldes norsk utvandring til USA på 1800- og 1900-tallet. Til Norge i har mange utvandret fra Polen.

Under Vietnamkrigen utvandret rundt ett hundre tusen av USAs borgere for å slippe tvangsutskrivning til militærtjeneste som kunne føre til oppdrag utenfor landets grenser.

Se også
-------

* Migrasjon | Innvandring | Flyktning
* Norsk emigrasjon til USA
* Liste over oversjøiske utvandringer fra Norge (1876–1918)
* Innvandrere i Norge

Referanser
----------

1. ↑  Utvandring; snl.no
2. ↑  «President Carter pardons draft dodgers». History.com. Besøkt 31. januar 2013.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** Encyclopædia Universalis **·** GND **·** BNF **·** BNF (data) **·** HDS **·** NKC
 |
**Kathy Lucy Bridget Burke** (født 13. juni 1964 i London, England) er en engelsk skuespillerinne, komiker, forfatter og regissør. 

Burke er mest kjent for sin rolle i filmen Kevin and Perry Go Large. Hun hadde også en rolle som moteredaktøren *Magda* i TV-serien Absolutely Fabulous. Burke sin første rolle var i en kontroversiell film fra 1983 regissert av skuespillerinne og regissør Mai Zetterling. Burke vant prisen for beste skuespillerinne i 1997 under Cannes Film Festival for hennes rolle i dramaet Nil by Mouth. Burke har blitt nominert til tre British Comedy Awards, to BAFTA TV Awards og en National Television Award gjennom hennes skuespiller-karriere. I 2010 fullførte Burke en kort selvbiografisk film som het *Better Than Christmas*.

Referanser
----------

Eksterne lenker
---------------

* (en) Kathy Burke på Internet Movie Database Rediger på Wikidata

* (sv) Kathy Burke i Svensk Filmdatabas Rediger på Wikidata

* (da) Kathy Burke på Filmdatabasen Rediger på Wikidata

* (da) Kathy Burke på Scope Rediger på Wikidata

* (fr) Kathy Burke på Allociné Rediger på Wikidata

* (en) Kathy Burke på AllMovie Rediger på Wikidata

* (en) Kathy Burke hos The Movie Database Rediger på Wikidata

* (en) Kathy Burke hos Behind The Voice Actors Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** NKC **·** BBC Things **·** MusicBrainz **·** Discogs
 |
**Brewster F2A Buffalo** ble det flyet US Navy skulle satse på. De fikk flere modifiseringer for bruk på hangarskip.
De ble produsert i flere varianter, også til bruk på land.

Finland brukte disse med stor suksess i den første delen av fortsettelse krigen 25.06.1941 - 19.09.1944. I vinterkrigen rakk ikke disse flyene med. De klarte å
skyte ned de fleste typer fly som Sovjetunionen brukte i de første årene i fortsettelse krigen, men i fra 1942 begynte nye russiske flytypene bli for overlegne med bedre ytelse i hastighet og opp stiging.

Et sjeldent eksemplar på museum i Finland
Dette tønneformede flyet ble også brukt i aktiv tjeneste i de nederlandske og det britiske imperiets luftstyrker i Sørøst-Asia.
Der viste det seg at de var underlegne mot det japanske sjøforsvarets Mitsubishi A6M og den japanske hærens Nakajima Ki.43.
Britene forsøkte å få *buffaloen* til å yte bedre, ved å bruke mindre drivstoff og ammunisjon, samt skifte til lettere maskingevær.
Dette så ikke ut til å ha noen effekt.

Det eneste store oppdraget flyet hadde for amerikanerne, var under slaget om Midway. De ble brukt av US Marine Corps.
Også her var de japanske flyene overlegne. Tapene ble store.
Flyet fikk det lite ærefulle tilnavnet «flygende kiste» av US Marine Corps’ piloter.

Brewster F2A Buffalo ble degradert til mindre viktige oppdrag og erstattet av Grumman F4F Wildcat.

Kilder
------

* Laura Guzzo. "Warbirds of The Pacific."

Spesifikasjoner
---------------

| Tekniske data | Brewster F2A Buffalo |
| --- | --- |
| Mannskap | 1 |
| Lengde | 8,03 m |
| Vingespenn | 10,67 m |
| Høyde | 3,66 m |
| Vingeareal | 19,41 m² |
| Nettovekt | 2 146 kg |
| Lastet vekt | 3 246 kg |
| Motor | 1× Wright R-1820-40 |
| Ytelser |  |
| Motorytelse | 1 200 hk |
| Topphastighet | 516 km/t |
| Topp vertikalhastighet | 11,63 m/s |
| Rekkevidde | 1 553 km |
| Bestykning |  |
| Intern | 4× 12,7 mm mitraljøser |
| Våpenlast |  |

Eksterne lenker
---------------

* Brewster F2A (Buffalo)

|  |  |
| --- | --- |
| Oppslagsverk/autoritetsdata | Store norske leksikon **·** GND **·** LCCN **·** NKC
 |

Portal: Andre verdenskrig
**Mikroinjeksjon** er en bioteknologisk metode for å overføre genmaterialet, det vil si DNA. Metoden går ut på å sprøyte inn DNA i andre celler ved hjelp av et tynt glassrør. Det tynne glassrøret stikkes først inn i en celle (eventuelt kjernen), og en sprøyter det genetiske materialet direkte inn. Ofte holdes også den største cellen eller kjernen i ro ved bruk av et glassrør. 

Mikroinjeksjon brukes både i forbindelse med produksjon av planter som er bærer av egne og andres gener (transgene planter), og ved styrt overføring av gener til befruktede egg for å lage dyr med blandete gener (transgene dyr). Dette skjer hos pattedyr ved at man henter ut befruktede egg fra hunnindividet. Dette skjer tidlig, og må skje før sædcellen og eggcellen sine cellekjerner har smeltet sammen. Altså før det kan dannes en zygote. 

Ønsket DNA-fragment sprøytes inn i en av kjernene før kjønnscellene smelter sammen og danner en zygote, og fosterutviklingen tar til. Den modifiserte eggcellen settes så inn i et hunnindivid, en rugemor eller en donormor, for videre utvikling. Denne prosessen har en del usikkerhet ved seg. For det første er det langt fra alle de modifiserte eggcellene som vil ta opp og uttrykke det overførte DNA-et. For det andre så vet man heller ikke hvor i genomet det nye DNA-fragmentet blir satt inn. Disse problemene løser man ved å ha en høy produksjon av avkom og en positiv seleksjon for dem som uttrykker genet. Det betyr at en del zygoter forkastes. Hos enkelte arter må de fødes før man finner ut hvem av dem som har blitt til fra en modifisert eggcelle, og som da vil uttrykke genet. Dermed er det også enkelte etiske utfordringer knyttet til bruken av mikroinjeksjon.
**Mendel Szajnfeld** også skrevet Schainfeld (født 2. august 1922 i Sosnowiec, Polen, død 21. mai 2000 i Oslo) var en norsk rørlegger og forfatter. Han vokste opp i landsbyen Lysowiec der nesten alle var jøder.

Under andre verdenskrig var han tilsammen fire og et halvt år i en rekke forskjellige konsentrasjonsleirer etter den tyske okkupasjonen av Polen, blant annet Płaszów, og han mistet foreldrene og to av syv søsken. Han fikk varige men av behandlingen i leirene. På slutten av krigen var han tolk for Den røde arme og hørte blant annet på en døende SS-soldats siste ord som Szajnfeld lovet å overbringe til familien. Szajnfeld besøkte SS-soldatens mor og fortalte om sønnens død. I hjembyen i Polen fant han etter krigen ingen slektninger og forlot Polen, han tilbragte deretter to år i en flyktningleir i Bamberg.

Sammen med 400 andre jødiske kvoteflyktninger (de såkalte erstatningsjødene) kom han til Norge i mai 1947. Szajnfeld fikk norsk statsborgerskap i 1957. I 1993 utga han boken *Fortell hva som skjedde med oss. Erindringer fra Holocaust*. «Fortell hva som hendte med oss!» var bønnen fra Szajnfelds medfanger som var på vei for å dø. Sønnen Simon hjalp til med å lage en bok av farens notater. De siste årene brukte Szajnfeld blant annet til å spre kunnskap om det som skjedde, og mange skoler hadde besøk av ham i historietimene. Boken hans kom på tysk i 2016. Tysk fjernsyn laget en dokumentar om Szajnfeld med tittelen *Mendel lebt* («Mendel lever»).

> Dag og natt har stemmene fra fortiden minnet meg om min plikt: Å fortelle hva som skjedde med de andre!
> 
> 
> Mendel Szajnfeld
> 
>

Verk
----

* Szajnfeld, Mendel og Simon Szajnfeld (1993). *Fortell hva som skjedde med oss*. Oslo: Gyldendal. ISBN 8205219044.  [2. utgave utgitt av Mendel Szajnfelds minnefond i 2003, ISBN 82-303-0005-4]
* Mendel Szajnfeld: *Erzähl, was mit uns geschehen ist! Erinnerungen an den Holocaust.* Aus dem Norwegischen übersetzt und mit einem Nachwort versehen von Elisabeth Turvold. Herausgegeben von Sascha Feuchert, Markus Roth und Kristine Tromsdorf. Berlin: Metropol 2016. ISBN 3863312759

Referanser
----------

1. 1 2   Autorités BnF, BNF-ID 171410351[Hentet fra Wikidata]
2. ↑  Szajnfeld & Szajnfeld (1993) s.5
3. 1 2  «Jødene verden glemte». *Bergens Tidende*. 13. november 1993.
4. ↑  Vetlesen, Leif (26. mai 2000). «Mendel Szajnfeld (minneord)». *Aftenposten*.
5. ↑  *Mendel lebt – Wiederbegegnung mit Mendel Szajnfeld*. Dokumentarfilm, BR Deutschland, 1999, manus og regi: Hans-Dieter Grabe, Produktion: ZDF

|  |  |
| --- | --- |
| Oppslagsverk/autoritetsdata | Historisk befolkningsregister **·** Geni **·** VIAF **·** GND **·** LCCN **·** ISNI **·** BNF **·** BNF (data)
 |
**Brevskole** er skole der lærer og elev driver fjernundervisning via brev. Et annet ord for det samme *Korrespondansekurs*. 

Slike kurs ble vanligvis gjennomført ved at man melder seg inn til en korrespondanseskole. Skolen var spesialisert på å utarbeide kursbrev som ble sendt ut når en hadde besvart oppgavene gitt i det foregående. Dette til forskjell fra brevkurs, der en bare fikk brever uten å skulle sende inn svar. I begge tilfeller var der øvelser eller andre fordypninger anbefalt. Til mange kurs ble elevprestasjonene vurdert og kommentert av navngitte eksperter innen fagområdet kurset dreide seg om.

Ernst G. Mortensen startet en skole i 1914, som ble hetende Norsk Korrespondanseskole. Det såkalte Brevskolerådet var aktivt fra 1948 til 1992. I 1959 startet det som i dag heter NKI Nettstudier, og i 1968 stiftet man Norsk Brevskoleforbund.

Virksomheten er nå nesten helt vridd over på fjernundervisning, der Internett sørger for korrespondansen.

Flere av skolene har beholdt navnet. Kjente skoler er Norsk Korrespondanseskole (nå NKS Nettstudier), Norsk Korrespondanseinstitutt (nå NKI Nettstudier) og Folkets Brevskole (FB).

Etter man fikk frimerkene rundt 1850 kunne man begynne på ordentlig med brevskoler.
Uttransportering fra Christmasøya
Uttransportering fra USA
**Uttransportering** er et begrep innen utlendingsforvaltningen for politiets tvangsmessige utsendelse av personer som ifølge av et vedtak etter utlendingsloven plikter å forlate riket, og som ikke kan eller vil reise ut på egen hånd. Etter avslag på søknad om oppholdstillatelse, fastsetter politiet, Utlendingsdirektoratet eller Utlendingsnemnda normalt også en frist for frivillig utreise. Fristen for slik frivillig retur er normalt mellom sju og tretti dager. Etter vedtak om utvisning eller bortvisning er slik utreisefrist mindre vanlig.

Om fristen for frivillig utreise ikke overholdes, kan person med ulovlig opphold pågripes og fengsles for uttransportering i henhold til utlendingsloven. Uttransportering skjer under kontroll av politiet og kan skje med eller uten eskorte.

Mens kostnadene for frivillig utreise med reintegreringsstøtte fra returprogram dekkes av staten, plikter personer som må føres ut av politiet som regel å dekke kostnadene ved utreise, inkludert eskorte/vakthold. Noen unntak er utransporter med innleide fly (charter) i regi av Frontex og «frivillig ledsaget retur» med politiet. Flyselskap, rederier og andre transportører som har brakt personer som blir bortvist til landet, plikter å bringe vedkommende ut og også å dekke det offentliges eventuelle utgifter ved uttransport.

Se også
-------

* Deportasjon
Coronaantistofftest. Det ble testet for to immuglobuliner, målrettet mot Covid-19. Analysen viser at IgM er lavt. Dette tyder på at infeksjonen er over hos den person som testes. Imidlertid er IgG høyt, noe som kan antas å gi immunitet for den testede person.
**Immunoglobulin M** **(IgM)** er et antistoff, og det største av alle antistoffer. Det produseres av B-celler. Det adskiller seg fra de andre klasser ved at fem antistoffer er bundet sammen (et pentamer). Det er således ti antigen-bindingssteder på et IgM.

IgM binder antigener dårlig (antigenspesifisiteten er liten). IgM er det antistoff som dannes først ved en infeksjon, især første gang man infiseres med et antigen (primære infeksjoner).

IgM-forhøyning i serum viser om det finnes en pågående infeksjon i kroppen for det spesifikke viruset eller bakterien man tester på (hvert virus danner sitt eget IgM). IgM kan påvises i kroppen først etter 5–10 dagers infeksjon.

Litteratur
----------

* Charles Janeway, Paul Travers, Mark Walport, Mark Shlomchik: *Immunologie.* 5. Auflage, Spektrum Akademischer Verlag, Heidelberg 2002, ISBN 3-8274-1079-7; Onlineversjon, 5th edition, 2001.
* V. Kaveri, Gregg J. Silverman, Jagadeesh Bayry: *Natural IgM in Immune Equilibrium and Harnessing Their Therapeutic Potential.* J Immunol 2012; 188:939-945.

Referanser
----------

1. ↑   .  Manglende eller tom `|tittel=` (hjelp)

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Kathryn Moore Baker** (født 1964) er en amerikansk forretningskvinne basert i Oslo.

Baker er investor og styremedlem i en rekke norske og internasjonale selskaper. Hun er blant annet medlem i Norges Banks Hovedstyre og styrene i Akastor ASA, Catena Media plc og Agasti ASA.

Baker flyttet fra USA til Oslo i 1993 da hun jobbet for McKinsey & Company. I 1999 ble hun partner i eierskapsfondet Reiten & Co, noe hun var frem til hun solgte seg ut i 2015.

Før hun flyttet til Norge jobbet Baker som finansanalytiker i Morgan Stanley i New York og investorrelasjon i Noonan/Russo Communications i New York.

Baker har vært aktiv i foreningene for venturekapital og private equity i Europa. Hun har flere ganger vært i styret til Norsk Venturekapitalforening og ble den 19. juni 2010 valgt som styreleder. Hun var også i styret til European Private Equity and Venture Capital Association (EVCA). Hun har også vært i styret til Svenska Riskkapitalföreningen (SVCA).

Baker har en bachelorgrad i økonomi fra Wellesley College og graden master of business administration fra Tuck School of Business ved Dartmouth College.

Referanser
----------

1. ↑  «Partner selger seg ut og slutter». *Dagens Næringsliv* 7. april 2015
2. ↑  «Arkivert kopi». Arkivert fra originalen 7. desember 2011. Besøkt 10. mai 2011.  NVCA.no nyhetssak om valg av nytt styre
3. ↑   EVCA presseskriv om valg av nytt styre

Eksterne lenker
---------------

* (en) Kathryn Baker – kategori av bilder, video eller lyd på Commons Rediger på Wikidata
Forskjellige typer marine mikrofossiler, fra øvert til venstre: Diatom, muslingkreps, radiolar, spikel fra en svamp, nok en radiolar, to foraminiferer og en kokkolitt
**Mikrofossiler** er fossile rester av levende organismer som er så små at man må bruke lupe eller mikroskop for å studere dem skikkelig. Slike fossiler kan representere hele organismer, eller små deler av større organismer.

Bruk av mikrofossiler i stratigrafi
-----------------------------------

Slike små fossiler kan være svært vanlige og brukes i biostratigrafi. Bergarten kritt slik som de hvite klippene ved Dover består nesten utelukkende av skall fra mikroorganismer. Mikrofossiler er derfor en viktig del av stratigrafisk forskning. Hvilke typer mikrofossiler man finner i et berglag er med på både å bestemme de økologiske forholdene der laget ble dannet, og å tidfeste når den ble dannet. Fordi evolusjon ofte går fort hos små organismer, vil stretegrafisk datering ofte kunne gi svært nøyaktige relative svar. Selv om vi i dag har mulighet til å bestemme noen bergrter med absolutt datering, er strategrafisk datering forsatt den vanligste måten å datere berglag på.

Forskjellige typer mikrofossiler
--------------------------------

Det finnes mange biologiske grupper som danner mikrofossiler, fra bakterier og andre encellede organismer til dyr og planter. I mirkopaleontologien er det vanlig å gruppere fossilene etter om de avgir mirealske eller organisme fossiler, fordi det kreves forskjellige metoder for å løse dem ut av materien (stein eller leire) de forekommer i.

Referanser
----------

1. ↑  Dolven, J.K. (5. februar 2009). «Mikrofossiler». *Fakta om naturen*. Naturhistorisk museum i Oslo. Besøkt 7. november 2015.
2. ↑  Harris, C.S. «Chalk facts». Geology Shop.
3. ↑  Yadav, P.R. (2009). *Understanding Palaeontology*. New Delhi: Discovery Publishing Pvt.Ltd. s. 72. ISBN 978-8183564779. Besøkt 7. november 2015.
4. ↑  Armstrong, H. & Brasier, M. (2005). «Microfossils, what are they?». *Mikrofossils* (2. utg.). Oxford: Blackwell Publishing. ISBN 0-632-05279-1. Besøkt 7. november 2015. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Encyclopædia Britannica **·** NKC
 |
**Kathryn Stockett** (født 1969 i Jackson, Mississippi) er en forfatter fra USA. Hun er kjent for sin debutroman *Barnepiken* (*The Help*) som kom ut i USA i 2009 og på norsk i 2010. Romanen på 496 sider klatret til toppen på bestselgerlistene i USA få måneder etter at den ble gitt ut. Boken ble filmet i 2011 og ble en suksess i USA, den hadde norgespremiere i oktober 2011 med titelen *Barnepiken*. I hovedrollene finner vi Emma Stone, Bryce Dallas Howard, Octavia Spencer, Jessica Chastain, Sissy Spacek, og Mike Vogel

Biografi
--------

Kathryn Stockett er fra Jackson, Mississippi. Hun gikk ut fra University of Alabama med en grad i engelsk og kreativ skriving. Deretter flyttet hun til New York City, hvor hun jobbet med utgivelse av tidsskrifter. Siden flyttet hun til Atlanta, hvor hun bor med mannen og en datter.

Debutromanen
------------

Debutromanen *Barnepiken* handler om forholdet mellom svarte hushjelper og deres hvite fruer i Mississippi på begynnelsen av 1960-tallet. Den 22 år gamle hvite kvinnen Skeeter bestemmer seg for å skrive ned historiene til svarte hushjelper i stedet for å finne en mann og bli gift. Kathryn Stockett vokste selv opp med en slik hushjelp i stedet for en fraværende mor.

Bibliografi
-----------

* *Barnepiken* 2010 ISBN 9788252574357

Referanser
----------

1. ↑   Babelio, Babelio forfatter-ID 102596[Hentet fra Wikidata]
2. ↑   Korean Authority File, National Library of Korea ID KAC201106588[Hentet fra Wikidata]
3. ↑   BIBSYS, NORAF-ID 10019368, besøkt 9. oktober 2017[Hentet fra Wikidata]
4. ↑  Carol Memmott: *Kathryn Stockett's 'The Help' is the hot book this summer* Artikkel i USA Today 31. juli 2009
5. ↑  Jessamy Calkin: *The maid's tale: Kathryn Stockett examines slavery and racism in America's Deep South* Artikkel i The Daily Telegraph 16. juli 2009
6. ↑  Janet Maslin: *Racial Insults and Quiet Bravery in 1960s Mississippi* Artikkel i New York Times 18. februar 2009

Eksterne lenker
---------------

* (en) Kathryn Stockett på Internet Movie Database Rediger på Wikidata

* (en) Kathryn Stockett hos The Movie Database Rediger på Wikidata
* (no) Marius Aronsen: *Barnepiken*. Presentasjon hos bokklubben.no

|  |  |
| --- | --- |
| Oppslagsverk/autoritetsdata | BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** Discogs
 |
Portal: Alternativ behandling

**Immolina** er et kosttilskudd utviklet av selskapet Scandinavian Clinical Nutrition som ble etablert av norske Anders Struksnæs og svenskene Ulf Söderberg og Anders Uddén.

Kosttilskuddet er basert på ekstrakter fra algen Arthrospira Platensis. Ifølge markedsføringen skulle Immolina kunne styrke immunforsvaret og skape motstandsdyktighet mot forkjølelse og lignende. Den svenske skuespilleren Mikael Persbrandt var ambassadør for selskapet og spilte inn en rekke reklamevideoer. Han ble også tatt inn i selskapets styre og hadde også en eierpost der. Etter at det ble kjent at han hadde innrømmet bruk av kokain trakk han seg fra selskapet.

Det vitenskapelige grunnlaget for påstandene om at Immolina kunne beskytte mot forkjølelse er svakt, og eksperter på immunologi har kommet med krass kritikk av markedsføringen. I 2009 påsto selskapet at Immolina også hadde effekt mot svineinfluensa, men trakk påstandene etter hard kritikk fra eksperter.

Den norske grunnleggeren Anders Struksnæs har vært involvert i flere andre selskaper som har blitt sanksjonert av Forbrukerombudet for ulovlig markedsføring av kosttilskudd, eller som har fått kritikk fra faglig ekspertise for påstander i markedsføring.

Referanser
----------

1. ↑  «De styr omstritt hälsoföretag». *Sundsvalls Tidning*. 8. januar 2011.
2. 1 2 3  «Mikael Persbrandt fronter omstridt forkjølelsemedisin». *NRK*. 4. januar 2011.
3. ↑  «Unik alge holder deg frisk!». *VG*. 3. april 2008.
4. ↑  «Fronter kosttilskudd». *VG*. 4. januar 2011.
5. ↑  «Persbrandt leaves nature drugs firm after cocaine scandal». *The Local*. 27. juli 2011.
6. ↑  «Perbrandts nya bolag anklagas för bluff». *Dagens PS*. 4. januar 2011.
7. ↑  «Susanne Bier-skuespiller sælger fup-piller». *Berlingske Tidende*. 4. januar 2011.
8. ↑  «MR-1998-11: Herbal Marketing Group AS – Forbrukerombudet». *Forbrukertilsynet*. 23. september 1998.
9. ↑  «Fortsatt reklameforbud». *Trønder-Avisa*. 25. september 1998.
10. ↑  «Straffet for reklamebløff». *VG*. 27. august 1994.
11. ↑  «Slankepiller «stiller sult»». *VG*. 23. januar 1990.
12. ↑  «Feit bot for «fettbinder»». *Dagsavisen*. 2. oktober 1998.
**«Your Mother Should Know»** er en sang av The Beatles fra deres mini-album *Magical Mystery Tour* (bestående av to singel-plater med fire sanger og hefte), senere også utgitt som vanlig album. Sangen er skrevet av Paul McCartney, men kreditert på vanlig vis Lennon/McCartney.

«Your Mother Should Know» er ytterlig en nostalgisk, «feel-good» sang fra McCartney, i samme genre som «When I'm Sixty-Four», men med mindre innhold. Komposisjonen er egentlig bare et refereng som blir gjentatt tre ganger:

*Let's all get up and dance to a song*
*That was a hit before your mother was born.*
*Though she was born a long, long time ago*
*Your mother should know (Your mother should...)*
*Your mother should know (...know.)*
*Sing it again.*
Tittelen og refrenget er inspirert fra filmen *A Taste of Honey* hvor en av replikkene lyder «Your mother should know».

Sangen ble innspilt i to omganger, første gang 22. og 23. august og deretter 29. september 1967, og sangen er derfor en miks av mono og stereo, for øvrig ikke uvanlig for sanger innspilt tidlig på 1960-tallet. McCartney spiller piano og bass foruten å synge vokalen. Lennon spiller orgel og korer, Harrison akustisk gitar og korer, mens Starr håndterer trommer og tamburin.

I filmen Magical Mystery Tour blir «Your Mother Should Know» framført sist mens The Beatles kommer dansende ned i hvitt til en ballsal og i følge med damer. Denne sangen var for øvrig den siste innspillingen som manageren Brian Epstein fikk oppleve. Han døde fire dager senere, den 23. august 1967.

Referanser
----------

1. ↑  Turner, Steve (2009) *The Stories Behind the Songs 1967 – 1970* Carlton Books Limited ISBN 978-1-847-32268-5 s.56
2. ↑  MacDonald, Ian (2005). *Revolution in the Head: The Beatles' Records and the Sixties* (andre utgave). London: Pimlico. ISBN 1-844-13828-3 s. 211/212
3. 1 2  Lewisohn, Mark (1988). *The Beatles Recording Sessions*. New York: Harmony Books. ISBN 0-517-57066-1 s. 122/128
4. ↑  Lewisohn, Mark (1992). *The Complete Beatles Chronicle: The Definitive Day-By-Day Guide To The Beatles' Entire Career*. London: Pyramid Books. ISBN 1-855-10021-5 s. 266

Eksterne lenker
---------------

* The Beatles (offisiell nettside) – Medium: Sangteksten
* Alan W. Pollacks notat om sangen
**Immunologiske adjuvanter** er stoffer som forsterker et antigens immunogenitet. For at dette skal bli en realitet blir adjuvanten først blandet med antigenet og deretter injisert.

Adjuvanter brukes ofte i klinisk sammenheng, som ved vaksinasjoner for å øke immunresponsen mot et antigen med en lav immunogenisitet. Adjuvanter brukes også innen forskning for å oppvekke immunrespons hos testdyr. Et eksempel på dette er produksjon av antistoffer i geiter og kaniner. En annen mulighet er at en immunrespons mot en eggehvite som tilhører kroppen kan stimuleres for slik å få en modell for en bestemt autoimmun sykdom som i EAE (MS) og EAMG (myasthenia gravis), der en adjuvant injiseres sammen med MBP eller en asetylkolinreseptor.

Effekten av en adjuvant
-----------------------

Generelt sett forårsaker en adjuvant en eller flere av de følgende reaksjonene:

* antigenet består lengre
* kostimulative signaler forsterkes
* den lokale betennelsesreaksjonen forsterkes
* lymfocyttenes celledeling stimuleres

Kjente adjuvanter
-----------------

* Alun
* AS03
* Freunds adjuvant
* Titermax

Se også
-------

* Adjuvant (Om andre typer adjuvanter enn de immunologiske).

Referanser
----------

1. ↑  Nasal vaksine mot influensa: Betydning av immunoglobulin A i sekreter for beskyttelse mot infeksjon Universitetet i Oslo «Inaktiverte vaksiner administrert på slimhinna er samtidig lite immunogene og treng ofte tilførsel av adjuvans for å oppnå tilstrekkeleg immunrespons.»
2. ↑  Adjuvants and Antibody Production: Dispelling the Myths Associated with Freund's Complete and Other Adjuvants Oxford University Press
3. ↑  Billiau, A. & Matthys, P.: Modes of action of Freund's adjuvants in experimental models of autoimmune diseases. Journal of Leukocyte Biology
**Immanuel Christian Grave Ross** (født 14. mai 1842 i Holum, død 21. august 1923 i Os) var en norsk lærer, filolog og arkeolog.

Liv
---

Han var sønn av sogneprest Hans Christian Ross (1797–1871) og Magdalene Cathrine Edler Meyer, og bror av filologen Hans Ross. Etter å ha blitt privat dimittert i 1861 studerte han filologi. Han ble ansatt som lærer ved Tanks skole i Bergen i 1866 og beholdt denne stillingen helt til han gikk av i 1904. Fra 1867 til 1870 var han dessuten en av bestyrerne ved en privat latinskole i Bergen. Som pensjonist bodde han i Hagavik i Os.

I 1871 deltok Ross ved stiftelsen av en avdeling av Foreningen til norske Fortidsmindesmerkers Bevaring i Bergen, og var i flere år medlem av styret. På vegne av foreningen utførte han arkeologiske utgravninger flere steder på Vestlandet, og skrev innberetninger om undersøkelsene i foreningens årsberetninger. Blant annet registrerte han bygdeborgene på Vestlandet.

Han utga også flere lærebøker, samt skrev skjønnlitteratur og lokalhistoriske beskrivelser fra Bergen.

Litteratur
----------

* Halvorsen, J.B. (1896). *Norsk Forfatter-Lexikon 1814-1880*. Kristiania: Den Norske Forlagsforening. s. 615.
* Haakon Shetelig: «Ross, Immanuel Christian Grave», i *Norsk biografisk leksikon*. Oslo: Aschehoug. 1952. s. 599.

|  |  |
| --- | --- |
| Oppslagsverk/autoritetsdata | BIBSYS **·** VIAF **·** LCCN
 |
**Dataforvaltning**[] eller **dataadministrasjon** (engelsk: *data management*) er prosessen med å sikre at virksomhetskritiske data for en organisasjon forvaltes på en strukturert og kvalitetssikret måte.

Motivasjon
----------

I de senere år har det vært mange beslektede initiativ innen forvaltning av IT-infrastruktur. Det kan nevnes grunndataforvaltning, metadata, datakvalitet, med videre. Ingen av disse ivaretar organisasjonens totale behov mht forvaltning av data. Dette, sammen med erkjennelsen av at data representerer verdier på lik linje med fysiske gjenstander, har drevet frem behovet for data governance. Dette er et begrep som er sterkt beslektet med begrepet dataansvarlig (data steward).

Beslektede og overlappende emner
--------------------------------

Informasjonsforvaltning (engelsk: *enterprise information management*, EIM) er et felt som tilsynelatende overlapper med data governance. Mens dataforvaltning er en innadrettet aktivitet, som skal sikre at data gjøres effektivt tilgjengelig, er informasjonsforvaltning en utadrettet aktivitet som skal sikre at informasjon blir formidlet riktig til de riktige mottagerne.

Datastyring (engelsk: *data governance*) er et fagfelt under dataadministrasjon som omfatter styring av hvordan data behandles og lagres, inkludert utforming av dataretningslinjer (*data policy*).

Se også
-------

* Referansedata
Seriens logo.
**Your Lie in April**, på japansk kjent som Shigatsu wa Kimi no Uso (四月は君の嘘?), men også under navnet ***Kimiuso,*** er en japansk manga, og senere anime, skrevet og illustrert av Naoshi Arakawa. Serien ble publisert i Kodanshas *Monthly Shōnen Magazine* fra april 2011 til mai 2015. Senere har det blitt laget en anime-serie med samme navn av A-1 Pictures, som ble vist første gang i oktober 2014 til mars 2015 på Fuji TVs noitamina block. En live-action film versjon er blitt planlagt og vil bli lansert i september 2016.

Handling
--------

Kōsei Arima er et musikalsk vidunder og har i flere år har vært på topp alle i musikkonkurranser. For sin evne til å spille feilfritt og etter komponistenes ønske fikk han kallenavnet «human metronome» (menneskelig metronom). Etter at moren hans døde har Kōsei Arima hatt vanskeligheter med å høre lyden av pianoet når han selv spiller. Han velger å ta avstand fra musikkmiljøet han lenge har vært en del av og velger i stedet å leve som en normal tenåring sammen med klassekameratene og barndomsvennene Tsubaki og Watari. I en alder av fjorten møter han Kaori Miyazono som i likhet med seg selv er et musikalsk talent. Da Kaori var liten så hun Kōsei spille piano og ble selv inspirert til å spille fiolin. Møtet deres snur det ellers så fredelige livet til Kōsei på hodet. Forelsket og forvirret klarer han etter mye strev å finne veien tilbake til musikken med hjelp fra Kaori. Det han ikke vet er at hun har en egen kamp å kjempe.

Eksterne lenker
---------------

* "Kodansha Comics has licensed Your Lie in April!" Arkivert 11. juni 2021 hos Wayback Machine.
* "Shigatsu wa Kimi no Uso Manga Gets Noitamina Anime"
* "Live-Action Your Lie in April Film Opens in September"
* 四月は君の嘘（１） [Your Lie in April (1)]
* 四月は君の嘘（１１）＜完＞ [Your Lie in April (11) <Final>]
* Amazon Your Lie in April Volume 1
**Lyana Armstrong-Emery** er en tidligere politiker fra Gibraltar. Armstrong-Emery var leder for det i dag nedlagte partiet Gibraltar Reform Party, et sentrum-venstre-orientert og pro-økologisk parti med sterke bånd til Green Party of England and Wales. Da partiet hennes ikke hadde noen mandater i det gibraltarske parlamentet hadde hun heller ikke status som offisielt medlem av opposisjonen.

Lyana Armstrong-Emery og Gibraltar Reform Party var sterke tilhengere av gibraltarsk representasjon i det britiske parlamentet og i Europaparlamentet. Andre fanesaker for Gibraltar Reform Party var proporsjonal representasjon, antisexisme, rettferdig behandling av seksuelle minoriteter, bedre rettigheter for personer som ikke er residenter i EU og en radikal omstrukturering av skattesystemet. Under valget til Europaparlamentet i 2004 klarte Armstrong-Emery å sikre en plass på lista for valgkretsen Sør-England og Gibraltar. Hun var den eneste gibraltarske kandidaten. Dette hjalp Green Party til en tredjeplass i valget i Gibraltar.

Armstrong-Emery er i dag ikke lenger partipolitiker. I stedet er hun koordinater for Friends of the Earth på Gibraltar, en stilling hun har besittet siden november 2005. Dette er en lokal del av en stor internasjonal sammenslutning av pressgrupper som kjemper mot miljøødeleggelser. Denne er etablert i over 70 land og har angivelig flere millioner medlemmer.

Referanser
----------

1. ↑  Froegib.motime.com Arkivert 4. januar 2006 hos Wayback Machine.
Instrumentalversjon av «Yumi, Yumi, Yumi»
**«Yumi, Yumi, Yumi»** («Vi, vi, vi») er Vanuatus nasjonalsang. Den er skrevet og komponert av François Vincent Ayssav, og ble offisiell i 1980. Teksten er på bislama.

Tekst
-----

*Refreng*:  

Yumi, Yumi, yumi i glat long talem se  

Yumi, yumi, yumi ol man blong Vanuatu.

God i givim ples ia long yumi,  

Yumi glat tumas long hem,  

Yumi strong mo yumi fri long hem,  

Yumi brata evriwan!

*Refreng*

Plante fasin blong bifo i stap,  

Plante fasin blong tedei,  

Be yumi i olsem wan nomo,  

Hemia fasin blong yumi!

*Refreng*

Yumi save plante wok i stap,  

Long ol aelan blong yumi,  

God i helpem yumi evriwan,  

Hem i papa blong yumi!

*Refreng*

  


| * v
* d
* r
Nasjonalsanger i Oseania |
| --- |
| Nasjonalsanger: | 
* Australia
* Cookøyene
* Fiji
* Kiribati
* Marshalløyene
* Mikronesiaføderasjonen
* Nauru
* New Zealand
* Niue
* Palau
* Papua Ny-Guinea
* Samoa
* Salomonøyene
* Tonga
* Tuvalu
* Vanuatu

 |
| Territorier og biland: | 
* Amerikanske Samoa
* Christmasøya
* Fransk Polynesia
* Guam
* Kokosøyene
* Nord-Marianene
* Norfolkøya
* Ny-Caledonia
* Pitcairnøyene
* Påskeøya
* Tokelau
* Wallis- og Futunaøyene

 |
| Afrika **·** Asia **·** Europa **·** Nord- og Sentral-Amerika **·** Oseania **·** Sør-Amerika |
***Zaibatsu*** (japansk: *zaibatsu*, 財閥) var store japanske konglomerat under landets tidlige industrialisering. Virksomhetene hadde oftest en stor bankdel og en stor industridel, og var familieeide. De fire store konglomerater, *Mitsubishi*, *Mitsui*, *Sumitomo* og *Yasuda*, har aner tilbake til Edo-perioden. Den første zaibatsu ble grunnlagt av familien Mitsui, som tidlig på 1600-tallet bygde opp formuer med dagligvarer og pengetjenester i Edo, Kyoto og Osaka.

Juridisk sett opphørte *zaibatsu*ene under de alliertes okkupasjon av Japan etter Annen Verdenskrig, da familienes eiendeler ble beslaglagt, og virksomhetene ble gjort illegale. De ble delvis videreført/etterfulgt som *keiretsu*.

De viktigste zaibatsuer
-----------------------

### De Store Fire

* Mitsubishi
* Mitsui
* Sumitomo
* Yasuda

### Andre

* Asano
* Fujita
* Furukawa
* Fuyo
* Mori Konzern
* Kawasaki
* Nakajima Hikōki
* Nichitsu (senere: Chisso)
* Nissan
* Nisso
* Nomura
* Okura
* Riken
* Shibusawa

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** NDL
 |
**Kirkemusikk** er musikk som brukes i gudstjenesten. I videre forstand brukes begrepet også om musikk til kirkelig bruk i sin alminnelighet, ikke bare til gudstjenestebruk. Kirkemusikken samler et åndelig og et musikalsk siktemål. Kirkemusikken tolker og formidler kristen tro. Den er menighetens felles svar på Guds tale til menneskene, støtter og gir næring til det åndelige livet i menigheten.

Kirken er et sted der man synger og spiller for den treenige Gud. Kirkemusikken kommer til
uttrykk på ulike måter: i gudstjenester og kirkelige handlinger, i kor og konserter, i
hjemmet og i ulik pedagogisk virksomhet.

To hovedgrupper
---------------

Kirkemusikk kan deles inn i to hovedgrupper: 

### Kirkemusikk knyttet til sang

De viktigste former er hymne, kantate, koral, motett, messe, oratorium, pasjon, rekviem og lovsang.

### Kirkemusikk som står alene

Noen viktige former er bryllupsmarsj, interludium, preludium, postludium, sørgemarsj.

Tidlig kirkemusikk
------------------

Her finner vi begrep som gregoriansk sang og kirketonearter. Inntil renessansen skrev komponistene nesten bare kirkemusikk. I Norge finnes eksempel på musikk fra middelalderen i Olavsmusikken.

Store komponister
-----------------

Johann Sebastian Bach, Dietrich Buxtehude, Georg Friedrich Handel, Girolamo Frescobaldi, og Palestrina er noen av de mest kjente komponistene. Men også de store komponister av klassisk musikk skrev kirkemusikk.

Norske kirkemusikere
--------------------

Av norske kirkemusikere kan nevnes Ludvig Mathias Lindeman, Ludvig Nielsen, Arild Sandvold, Knut Nystedt, Egil Hovland, Bjarne Sløgedal, Eilert Hægeland og Trond Kverno.

Se også
-------

* Ceciliaprisen

Kilder
------

* (no) Kirkemusikk i Store norske leksikon

|  |  |
| --- | --- |
| Oppslagsverk/autoritetsdata | Store norske leksikon **·** GND **·** LCCN **·** NKC
 |
**Nordvestøyane** er en gruppe av fem små øyer beliggende nord for Albert I Land, rundt det knapt 5 x 5 km store havstykket Fair-Haven ved nordvest-pynten av Spitsbergen, Svalbard. Omkring 10 km mot øst ligger muningen av Raudfjorden.

Kart over Albert I Land med Nordvestøyane øverst i kartutsnittet.
Det er totalt ferdselsforbud på øya Ytre Norskøya, på grunn av kulturminnene.

Øyene som utgjør Nordvestøyane er (fra vest til øst og syd): 

* Fuglesongen, ca 4.1 km²
* Klovningen, ca 2,2 km²
* Ytre Norskøya, ca 1 km²
* Indre Norskøya, ca 2 km²
* Fugløya, ca 2,5 km²

Nordvestøyane har ofte vært «siste stopp» med isfrie og smule farvann i nordgående polekspedisjoner før det åpne Nordishavet starter. Området ligger i Nordvest-Spitsbergen nasjonalpark. ble kartlagt under Den norske Nordhavsekspedisjon 1876–78, hvor professor Georg Ossian Sars var med. Den fangstekspedisjonen som Tromsø-kjøpmannen Martin Hoff Ekroll ledet i 1894–95 kom så langt som til Norskøyane før den måtte snu i april 1895.

Referanser
----------

1. ↑  Verneområder med ferdselsforbud[*død lenke*] – brosjyre fra Sysselmannen, 2010. (PDF)

Eksterne lenker
---------------

* Danskøya-Amsterdamøya-Magdelenefjord - kart og beskrivelse av området. Rolf Stange, *Spitzbergen.de*.

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
**Kirkehistorie** (*Historia ecclesiastica*) er en av de klassiske fire teologiske disipliner, og er sammen med studiet av Det gamle testamente og Det nye testamente en av de historiske disipliner innenfor kristen teologi. Kirkehistorie er som akademisk fag opptatt av kirken som objekt for vitenskapelig arbeid. «Kirke» forstås bredt slik at både institusjonhistorie, sosialhistorie og idéhistorie inkluderes i begrepet. De to første dekker i stor grad kristendommens praksis og den siste historisk teologi som kristendommens teori gjennom historien. En smalere forståelse av historisk teologi legger vekt på kirkens dogmehistoriske utvikling.
Kirkehistorie benytter seg av samme metodiske grunnlag som både historiefaget, idéhistorie og religionshistorie.

Eusebius av Cæsarea (ca. 300) regnes vanligvis som kirkehistoriens far, men æren for den kritisk kirkehistorie gis normalt til Johann Lorenz von Mosheim (ca. 1750).

Kirkehistorien deles vanligvis inn i ulike perioder:

* Oldkirken (ca. 100-450)
* Middelalder (ca. 450-1500)
* Reformasjonen (ca. 1500-1600)
* Nytid (ca. 1600- )

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** HDS
 |
**Canadisk engelsk** (engelsk: **Canadian English**) er en form for engelsk, en dialektblanding av britisk og amerikansk engelsk, som snakkes i Canada. Mer enn 25 millioner canadiere (85 prosent av befolkningen) har kunnskap til engelsk (folketelling 2006). Omtrent 17 millioner har engelsk som sitt morsmål. Hvis man ekskluderer Quebec, har 76 prosent engelsk som morsmål. Fonetikken, fonologien, morfologien, syntaksen og ordforrådet i det meste av Canada er veldig lik den man finner i vestlige og innlandsområdene i USA. Canadisk engelsk inneholder også elementer fra britisk engelsk i sitt ordforråd, samt en del sæpreget canadisk. Stavingen er en blanding av amerikansk og engelsk stavemåte. Mange områder er også påvirket av fransk, og det er merkverdige lokale variasjoner. Likevel har Canada veldig liten forskjell i dialektene sammenlignet med USA og andre engelsktalende land. Det fonologiske systemet i vestlig canadisk engelsk er lik den vest i USA, og fonetikken er veldig lik.

Referanser
----------

1. ↑  Population by knowledge of official language, by province and territory (2006 Census) Arkivert 17. juni 2008 hos Wayback Machine.
2. 1 2  Labov, s. 222.
3. ↑  Boberg, C: "Geolinguistic Diffusion and the U.S.-Canada Border", "Language Variation and Change", 12(1):15

|  |  |
| --- | --- |
| Oppslagsverk/autoritetsdata | Canadian Encyclopedia **·** LCCN
 |
**Suphammer-saken** betegner det uoppklarte drapet på kjøpmannen Helge Suphammer den 5. november 1963 på Strømmen.

Saken
-----

Den 5. november 1963 satt Helge Suphammers kone og et vennepar og ventet på at han skulle komme hjem fordi de skulle se på krim sammen. Da han ikke kom hjem til vanlig tid, gikk de tre ut for å se etter ham. Han ble funnet bevisstløs i en verkstedshall noen hundre meter fra der han bodde klokka 21:15. Hodet hans hadde tydelige merker etter slag med en stump gjenstand. Siden han hadde en forretning rundt 500 meter fra sitt hjem, kan det være at Suphammer forlot forretningen ved stengetid klokka 20:00, bega seg på veg hjem og ble deretter overfalt. Han skal ha hatt med seg ei lommebok med 500 kroner i kontanter, men denne var forsvunnet. Han døde senere av skadene han fikk.

To menn som stjal veska til ei kvinne en halv time før overfallet på Suphammer, ble satt i forbindelse med saken. Tross at det i tillegg til kvinnen som ble frarøvet veska også var en kirketjener som så mennene som var angitt å være i alderen 18 til 20 år, fant ikke politiet identiteten.

Referanser
----------

1. 1 2   *Sarpsborg Arbeiderblad* (06.11.1963). «Brutalt overfall i Strømmen igår», s. 1.
2. 1 2 3   Aasum, Kjell (1.11.2013) «Strømmen-drap aldri oppklart», lest den 27.08.2017
3. ↑   *Arbeiderbladet* (11.11.1963) «Nøkkelvitne i Strømmen: Rød-håringen hadde dårlig samvittighet», s. 1.
4. ↑  *Arbeiderbladet* (13.11.1963) «Sjekking og puslespill på Strømmen: Kirketjeneren er beste politikort», s. 1
**Rasim Delić** (født 4. februar 1949, død 16. april 2010 i Sarajevo) var stabssjef for hæren i Republikken Bosnia-Hercegovina. 

Rasim var opprinnelig en karriere-offiser i den jugoslaviske hæren, men forlot hæren da Jugoslavia ble oppløst. Han begynte sin militære karriere i den jugoslaviske folkehæren (JNA) den 1. oktober 1967. Kort tid senere fikk han en plass ved militærakademiet for landstyrker, hvor han fullførte sine studier den 31. juli 1971. Fra 1971 til 1985 tjenestegjorde han i en artilleri-avdeling tilhørende JNA som var basert i Sarajevo, og fra oktober 1980 til september 1984 var Rasim kommandant i denne folkehæren. 

Fra september 1984 til august 1985, var Rasim stabssjef og nestkommanderende i et artilleri-regiment. Mellom august 1985 og juli 1990, med unntak av et avbrudd på cirka elleve måneder i 1988 og 1989 da han gikk på stabsskolen, var Rasim sjef for hans eget artilleri-regiment. Den 22. desember 1987 ble Rasim forfremmet til graden oberstløytnant. Delics største militære bragd var å hindre kollaps av regjeringshæren i andre halvdel av 1993. Noe som ga pusterom for fredsforhandlinger, orkestrert av den amerikanske administrasjonen. Dette endte med en konflikt med bosniske kroater i mars 1994. Delic pensjonerte seg fra militæret i 2000. Delic begynte ved Sarajevo University i desember 2004 og han var involvert i enkelte non-profitt organisasjoner.

Delic ble siktet for krigsforbrytelser av Den internasjonale krigsforbryterdomstol i Haag og han ble dømt til tre års fengsel i denne domstolen. Den 8. juni 1993, samme dag som Delic ble utnevnt til kommandør skal den bosniske hæren ha fengslet 200 kroatiske soldater som overga seg etter kamper i og rundt landsbyen Maline. Krigsfangene skal ha bli tvunget til å gå flere mil før de ble myrdet. Allerede tilfangetatte fiender som satt i en fangeleir skal også ha blitt torturert, voldtatt og ble holdt fanget under forferdelige forhold. Ifølge aktor i den internasjonale domstolen i Haag skal Delic ha blitt informert om disse forbrytelsene, men han skal ikke ha gjort noe for å hindre dette eller straffe dem som var skyldige for at slike hendelser fant sted. Delic sa seg ikke skyldig noe av det han var mistenkt for.

Referanser
----------

1. ↑   www.nytimes.com[Hentet fra Wikidata]

|  |  |
| --- | --- |
| Oppslagsverk/autoritetsdata | Geni **·** VIAF **·** GND **·** LCCN **·** ISNI **·** SUDOC **·** NKC
 |
**Peter Lonard** (født 17. juli 1967) er en australsk profesjonell golfspiller på PGA-touren og Europatouren.

Lonard er født i Sydney og ble profesjonell i 1989, først på PGA Tour of Australasia, og senere på Europatouren i 1991 og 1992, der han oppnådde nokså middelmådige resultater. Han ble tatt ut av spillet i nesten halvannet år i 1993–94 etter å ha blitt smittet av et virus som skadet øynene hans, og han arbeidet som klubbpro i tre år før han vendte tilbake til turneringsgolfen og vant pengelisten på PGA Tour of Australasia i 1996/97. Lonard returnerte til Europatouren i 1997 og har oppnådd gode resultater siden, med blant annet en 18.-plass på pengelisten i 2002. Samme år begynte han på PGA-touren og fikk en god førstesesong, med over én million dollar i premiepenger.

Hans første seier på PGA-touren kom i MCI Heritage i 2005. Han var med på det internasjonale laget i The Presidents Cup i 2003 og 2005.

Meritter
--------

### Seire på PGA-touren

* 2005: MCI Heritage

### Seire på PGA Tour of Australasia

* 2004: New South Wales Open, Australian Open, Australian PGA Championship
* 2003: Australian Open
* 2002: Australian PGA Championship (delt seier med Jarrod Moseley), Australian MasterCard Masters, Hyundai Team Matches (med Rich Beem)
* 2001: ANZ Championship
* 2000: Ford Open Championship
* 1997: Ericsson Masters

Eksterne lenker
---------------

* Offisielt nettsted Rediger på Wikidata
* (en) Peter Lonard – PGA-touren Rediger på Wikidata

* (en) Peter Lonard – Europatouren Rediger på Wikidata

* (en) Peter Lonard – Japantouren Rediger på Wikidata

* (en) Peter Lonard – Verdensrankingen Rediger på Wikidata

Portal: Golf
En **superskalær prosessor** er en mikroprosessor som utfører mer enn én instruksjon per klokkesyklus. Den består av flere utførende funksjonelle enheter, der den enkelte enhet kan være en aritmetisk logisk enhet, en bit skifter eller en binær multiplikator. Instruksjonene som utføres befinner seg i en sekvensiell strøm, og parallell utførelse avhenger derfor av at det ikke foreligger dataavhengighet mellom de utførte instruksjoner. Slike avhengigheter kan elimineres av kompilatorer, men kan også elimineres dynamisk av mikroprosessoren under kjøring.

I Flynns taksonomi regnes en superskalær mikroprosessor med én enkelt kjerne primært som SISD (Single Instructions, Single Data). Mange superskalære mikroprosessorer utfører imidlertid vektoroperasjoner, og kan derfor karakteriseres som SIMD (Single Instruction, Multiple Data).

En superskalær mikroprosessor må ikke forveksles med mikroprosessorer som har to eller flere *kjerner*. En flerkjerners superskalær mikroprosessor blir klassifisert som MIMD (Multiple Instruction, Multiple Data).